2.1 ปัจจัยความเสี่ยง

ความเสี่ยงในการประกอบธุรกิจ

1.  ความเสี่ยงเกี่ยวกับการผลิต

-   กรณีวัตถุดิบสำคัญมีราคาผันแปรไปตามราคาซื้อขายของตลาดโลก

วัตถุดิบหลักในการผลิตสินค้า ได้แก่ แผ่นเหล็ก, สเตนเลสทั้งชนิดแผ่น และ ท่อ
บริษัทสั่งซื้อทั้งทางตรงและทางอ้อมจากต่างประเทศ
ซึ่งสินค้าดังกล่าวจะมีราคาแปรผันไปตามราคาซื้อขายของตลาดโลก โดยเฉพาะ
การขยายตัวในทางเศรษฐกิจจากประเทศจีน มีผลให้วัตถุดิบดังกล่าวถูกนำเข้าจากประเทศจีนมาก
ซึ่งส่งผลให้วัตถุดิบขาดแคลนและราคาสูงมากขึ้น
อย่างไรก็ตามบริษัทได้เตรียมการสำหรับเรื่องดังกล่าว โดยจะวางแผนการสั่งซื้อล่วงหน้า
รวมถึงพิจารณาประเภทของวัตถุดิบ ในการสรรหาและเปรียบเทียบระหว่างการซื้อจากภายใน และ
ต่างประเทศ รวมถึงหาแหล่งวัตถุดิบจากหลาย ๆ ประเทศเช่นกัน
เพื่อให้มีปริมาณที่เพียงพอในการผลิตและได้ราคาวัตถุดิบที่เหมาะสม

2.  ความเสี่ยงด้านการเงิน

-   กรณีความเสี่ยงจากอัตราแลกเปลี่ยน

ในปี 2546 บริษัทมีการสั่งซื้อสินค้าจากต่างประเทศเป็นมูลค่า 195 ล้านบาท
ในขณะที่ยอดขายส่งออกมีจำนวน 170 ล้านบาท ทำให้ความเสี่ยงจากอัตราแลกเปลี่ยนไม่สูงมากนัก
อย่างไรก็ตาม บริษัทยังคงให้ความสำคัญกับการป้องกันความเสี่ยงด้วยการจองค่าเงิน Forward
Cover สำหรับการสั่งซื้อสินค้านำเข้าอย่างต่อเนื่อง อนึ่ง
สำหรับสินค้าส่งออกที่ได้รับเงินเป็นเงินสกุลเหรียญสหรัฐ
บริษัทจะนำเงินที่ได้รับการชำระค่าสินค้าจากลูกค้ามาเข้าบัญชี Foreign Deposit Account
ทำให้ช่วยลดความเสี่ยงจากอัตราแลกเปลี่ยนสำหรับสินค้าที่สั่งซื้อเป็นสกุลเงินดังกล่าว
โดยบริษัทจะนำเงินในบัญชีนี้ไปตัดชำระค่าสินค้าในสกุลเดียวกัน
ทำให้ช่วยลดความเสี่ยงจากสกุลเงินนี้ลงได้มาก

1)  ความเสี่ยงในการลงทุนในใบสำคัญแสดงสิทธิ

-   ความเสี่ยงเรื่องมูลค่าตามเวลา (Time Value) ของใบสำคัญแสดงสิทธิ

  บริษัทจะทำการปรับราคาการใช้สิทธิและอัตราการใช้สิทธิตลอดอายุของใบสำคัญแสดงสิทธิตามที่ระบุไว้ในเงื่อนไขการปรับสิทธิ
  (ส่วนที่ 3 หัวข้อ 1.4) แต่เนื่องจากวิธีการปรับสิทธิดังกล่าว คำนึงถึงราคาการใช้สิทธิ
  และอัตราการใช้สิทธิ ณ วันปรับสิทธิเท่านั้น โดยมิได้คำนึงถึงมูลค่าตามเวลา (Time Value)
  ของใบสำคัญแสดงสิทธิแต่อย่างใด
  ซึ่งมูลค่าตามเวลาของใบสำคัญแสดงสิทธิจะลดลงเมื่อเวลาการใช้สิทธิของใบสำคัญแสดงสิทธิเหลือน้อยลง
  และหากบริษัทมีการเสนอขายใบสำคัญแสดงสิทธิหรือหลักทรัพย์แปลงสภาพที่ออกใหม่ในอนาคต
  อาจทำให้ผู้ถือใบสำคัญแสดงสิทธิที่จะเสนอขายในครั้งนี้ภายหลังการปรับสิทธิแล้วมีสิทธิและผลประโยชน์ด้อยไปกว่าเดิม

ความเสี่ยงเรื่องการปรับราคาการใช้สิทธิใหม่ทำให้มีมูลค่าต่ำกว่ามูลค่าที่ตราไว้ของหุ้นสามัญ 

  ในกรณีที่มีการปรับราคาการใช้สิทธิและอัตราการใช้สิทธิใหม่ตามที่ระบุไว้ในเงื่อนไขการปรับสิทธิ
  (ส่วนที่ 3 หัวข้อ 1.4) โดยทำให้มีการเปลี่ยนแปลงราคาการใช้สิทธิ
  จนเป็นผลทำให้ราคาการใช้สิทธิใหม่มีราคาต่ำกว่ามูลค่าที่ตราไว้ของหุ้นสามัญของบริษัท
  ก็ให้ใช้ราคาการใช้สิทธิใหม่ดังกล่าวเว้นแต่จะเป็นกรณีที่กฎหมายห้ามมิให้บริษัทออกหุ้นต่ำกว่ามูลค่าที่ตราไว้ให้ถือเอามูลค่าที่ตราไว้ของหุ้นสามัญของบริษัทเป็นราคาการใช้สิทธิใหม่
  ซึ่งจะทำให้ผู้ถือใบสำคัญแสดงสิทธิมีสิทธิและผลประโยชน์ด้อยลงกว่าเดิม

2)  ความเสี่ยงเรื่องผลกระทบต่อสัดส่วนการถือหุ้นของผู้ถือหุ้น (Dilution Effect)

  เมื่อวันที่ 19 มกราคม 2547
  ที่ประชุมวิสามัญผู้ถือหุ้นของบริษัทได้มีมติให้ได้ทำการออกหุ้นสามัญเพิ่มทุนจำนวน 28,500,000
  หุ้นเพื่อสำรองสำหรับการเสนอขายแก่บุคคลในวงจำกัด (Private Placement)
  ซึ่งจะมีผลกระทบทางด้านสัดส่วนการถือหุ้นของผู้ถือหุ้นลดลง (Dilution Effect)
  จากการจัดสรรดังกล่าว ทั้งนี้หากบริษัทเสนอขายหุ้นดังกล่าวทั้งจำนวน
  จะทำให้สิทธิออกเสียงและสัดส่วนการถือหุ้นลดลง ร้อยละ 8.91
  ซึ่งผู้ถือหุ้นและผู้ถือใบสำคัญแสดงสิทธิควรพิจารณาในผลกระทบดังกล่าวนี้ด้วย

3.  ความเสี่ยงเกี่ยวกับการเสนอขายหลักทรัพย์

-   กรณีเงื่อนไขในการจ่ายเงินปันผล

  รายการต่อเนื่องหลังจากปี 2545 บริษัท ได้เซ็นสัญญาเงินกู้กับธนาคารในประเทศแห่งหนึ่งโดยมี
  ยอดเงินกู้ 312 ล้านบาท ในเดือนมกราคม 2546
  เพื่อนำมาชำระหนี้เงินต้นและดอกเบี้ยทั้งหมดก่อนกำหนดตามสัญญาปรับโครงสร้างหนี้กับเจ้าหนี้ทุกราย
  ซึ่งสัญญาเงินกู้ใหม่ดังกล่าวไม่มีข้อกำหนดเงื่อนไขใด ๆ ในการจ่ายเงินปันผล
  ตามนโยบายการจ่ายเงินปันผล จะจ่ายไม่ต่ำกว่าร้อยละ 60 ของกำไรสุทธิหลังหักภาษี ในปี
  2546 บริษัทฯ ได้ประกาศจ่ายปันผลระหว่างกาลเป็นหุ้นคิดเป็นเงิน 106 ล้านบาท
  และเป็นเงินสด 15.9 ล้านบาท รวมจ่ายปันผลทั้งสิ้น 121.9 ล้านบาท